stanford-oval/wikipedia huggingface dataset:
אהלה הלוי

| --- | --- |

אוהלה הלוי בחברת בעלה, שייקה אופיר, בדירתם בתל אביב, 1954
 לידה:  14 באפריל 1928 
 פטירה:  21 ביולי 2010 (בגיל 82) 
 מקום קבורה:  בית העלמין קריית שאול 
 מוקד פעילות:  ישראל 
 עיסוק:  זמרת
 שפה מועדפת:  עברית 
 בן או בת זוג:  שייקה אופיר (?–1961) 
 
עטיפת ספרה הביוגרפי של אהלה הלוי
אֹהלה הלוי (14 באפריל 1928 – 21 ביולי 2010) הייתה זמרת ישראלית.
ביוגרפיה

בתם של משה הלוי, במאי ומיסד תיאטרון "האהל" (שעל שמו היא קרויה) ולאה דגנית, שחקנית בתיאטרון. כיוון שהוריה הופיעו שניהם בתיאטרון, נשלחה הלוי כילדת חוץ לקיבוץ משמר העמק והתחנכה במוסד החינוכי שומריה. לאחר תום לימודיה התיכוניים היא התקבלה ללהקת הצ'יזבטרון שהייתה אז תחת פיקודו של חיים חפר, בין השאר הייתה הראשונה ששרה את "הפרוטה והירח". ב-21 באוגוסט 1948, בתום סיבוב הופעות במשקים מול החזית המצרית במהלך מלחמת העצמאות, נפגעה משאית שהסיעה את חברי הצ'יזבטרון ממוקש נגד טנקים בדרך עפר בין הקיבוצים בארי ובארות יצחק בצפון הנגב.
היה זה סיבוב ההופעות הראשון שבה השתתפה אוהלה, שאר הנוסעים ברכב נפגעו קל ואולם היא נפגעה קשה בברך שמאל. היא אבדה את האפשרות לכופף את רגלה השמאלית. הרגל התקצרה לאחר ניתוחים והיא הזדקקה לנעליים אורתופדיות מיוחדות. לאחר הפגיעה היא המשיכה לשיר ולהופיע בארץ, בפריז ובניו יורק עד שנותיה האחרונות.
היא נישאה לשחקן שייקה אופיר שאותו הכירה בלהקת הצ'יזבטרון, והם היו הורים לאלעד (עליו נכתב השיר "אלעד ירד אל הירדן" של אברהם זיגמן) ועתליה. נישואים אלה הסתיימו בגירושין ב-1961.
בשנת 1970 יצאה עם אמה למסע הופעות משותף בישראל ומחוצה לה. היא שרה שירים בעברית וביידיש ואמה העלתה קטעי משחק מתפקידיה ב"אהל".
ספרה האוטוביוגרפי, "ניצחתי את הגורל", בעריכת עדנה שבתאי, יצא לאור בהוצאת קווים.
נטמנה בבית העלמין קריית שאול.
אוטוביוגרפיה

ניצחתי את הגורל: סיפורה של אהלה הלוי; כתבה וערכה: עדנה שבתאי, תל אביב: "קווים אישיים", 2008.
הערות שוליים

↑  לפי אתר חברה קדישא
↑  עוזי ברוך, "אלעד ירד אל הירדן" - הלך לעולמו, באתר ערוץ 7
| --- | --- |
בקרת זהויות :  NLI: 987007463011105171  ISNI: 0000 0000 6876 5713  VIAF: 97571183   WorldCat (עם VIAF): 97571183
איוואן יעקבי

| --- | --- |
ד"ר איוואן יעקבי
ד"ר איוואן יעקבי
 לידה:  30 באוקטובר 1868 זאגרב, האימפריה האוסטרו-הונגרית האימפריה האוסטרו-הונגרית
 פטירה:  2 באוקטובר 1941 (בגיל 72) זאגרב, המדינה העצמאית של קרואטיה המדינה העצמאית של קרואטיה
 מדינה:  קרואטיה
 מקום מגורים:  זאגרב
 כינויים נוספים:  יוחנן
 פעילות בולטת:  מנהיג ציוני ביוגוסלביה
 ידוע בשל:  עו"ד ידוע בקרואטיה, מיסד ההסתדרות הציונית ביוגוסלביה, פעיל ציוני בולט
 השכלה:  לימודי משפטים וכלכלה באוניברסיטת וינה
 מקצוע:  עורך דין, כלכלן
 תפקיד:  מיסד ההסתדרות הציונית בממלכת יוגוסלביה, יו"ר הוועד הפועל הציוני ביוגוסלביה, יו"ר הסיעה הציונית במועצת הקהילה היהודית בזאגרב
 תואר:  דוקטור
 תקופת כהונה:  1918–1941
 השקפה דתית:  יהודי
 בת זוג:  רוזה לבית ארליך (בתו של הרב אברהם אבל אדולף ארליך)
ד"ר איוואן (יוהאנס הנס יוחנן) יעקבי (בסרבו-קרואטית: Ivan Johannes Hans Johanan Jacobi;‏ 30 באוקטובר 1868, זאגרב, האימפריה האוסטרו-הונגרית – 2 באוקטובר 1941, זאגרב, המדינה העצמאית של קרואטיה) היה משפטן ועו"ד ידוע ביוגוסלביה, ממייסדי וראשי התנועה הציונית בממלכת יוגוסלביה, מייסד ההסתדרות הציונית בממלכה, יו"ר הוועד הפועל של ההסתדרות הציונית, יו"ר הסיעה הציונית במועצת הקהילה היהודית בזאגרב.
קורות חייו

ד"ר איוואן הנס יעקבי היה בנו בכורו של הרב הראשי ליהודי יוגוסלביה הרב ד"ר הושע יעקבי (1841–1925) ושל הולדה לבית פאנדר. הרב יעקבי שגדל בברלין היה רבה של זאגרב ומנהיגה הדתי של הקהילה האשכנזית
ביוגוסלביה משנת 1867 עד למותו.
איוואן יעקבי רכש השכלה יסודית בעיר הולדתו, וסיים בית ספר תיכון גם בזאגרב. בגיל 13 נשא את דרשת בר המצווה שלו בבית הכנסת בזאגרב בעברית (ולא בגרמנית כנהוג אז) ופתח אותה במילים "עברי אנוכי", בהדרכת אביו הרב יעקבי שהיה גם מורה לעברית ושם דגש על החינוך היהודי של ילדיו.
בהמשך, יצא ללימודי משפטים וכלכלה באוניברסיטת דרזדן ובאוניברסיטת וינה וב-1897 סיים בהצלחה דוקטורט. הוא שב לזאגרב ופתח בה משרד לעריכת דין מצליח למשפט מסחרי שייצג חברות גדולות.
שותפו במשרד עורכי הדין היה חבר הפרלמנט הקרואטי עו"ד ד"ר ליודביט שוורץ (אף הוא יהודי).
בשלהי המאה ה-19 ובתחילת המאה ה-20, עם יסוד התנועה הציונית התחיל יעקבי להיות פעיל ציוני יחד עם אביו הקשיש, גיסו ד"ר הוגו שפיצר ולאחר מכן גם עם אחיותיו לואיזה לאה זלוסצר וקלרה לויה ברמפר. יעקבי והוגו שפיצר היו ראשוניי המנהיגים הציונים ביוגוסלביה וייסדו למעשה את הפעילות הציונית, עוד בטרם הקמת ממלכת יוגוסלביה. בתחילת המאה ה-20 יעקבי ייסד את "אחדות" האגודה הציונית הראשונה בזאגרב. עם התפרקות האימפריה האוסטרו-הונגרית ב-1918, ניסח ושלח תזכיר, יחד עם אלכסנדר ליכט למועצה הלאומית בזאגרב שקורא להכיר בשוויון הזכויות ובאוטונומיה הלאומית של המיעוט היהודי ביוגוסלביה, התזכיר נחתם בשם "ההסתדרות הציונית הארצית בארצות יוגוסלביה".
כך למעשה נוסדה ההסתדרות הציונית ביוגוסלביה. בהמשך היה יעקבי יו"ר הוועד הפועל של ההסתדרות הציונית ביוגוסלביה, השתתף במספר קונגרסים ציוניים, היה ראש הסיעה הציונית בקהילת זאגרב והיה בין מייסדי מכבי ביוגוסלביה.
יעקבי נישא לבת דודתו רוזה (1873–1942) בת נאני לבית יעקבי (אחותו של הרב הושע יעקבי) והרב אברהם אבל אדולף ארליך. רוזה יעקבי עמדה בראש ארגוני נשים יהודיות בזאגרב, והייתה גם פעילה ציונית. לבני הזוג לא היו ילדים.
איוואן יעקבי נפטר בביתו בזאגרב ב-1941, לאחר שנודע לו כי סולק מלשכת עורכי הדין, בשל היותו יהודי, וכי רכושו יוחרם על ידי הפאשיסטים הקרואטים.
הערות שוליים

↑  יעקבי, איוון ד"ר, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 33, 133.
↑  יעקבי יוחנן-הנס, בתוך: יקיר אבנטוב (עורך), תולדות יהודי יוגוסלביה, הוצאת התאחדות עולי יוגוסלביה, תל אביב, 1971, עמוד 244.
↑  H.P. Freidenreich, The Jews of Yugoslavia : a quest for community Philadelphia : Jewish Publication Society of America, 1979.
↑  יעקבי יוחנן-הנס, בתוך: יקיר אבנטוב (עורך), תולדות יהודי יוגוסלביה, הוצאת התאחדות עולי יוגוסלביה, תל אביב, 1971, עמוד 322
1 2 3 4  Ivan Jacobi, באתר zbl.lzmk.hr (בקרואטית).
איוואן לנדל

| --- | --- |

איוון לנדל, 2012
 לידה:  7 במרץ 1960 (בן 64) אוסטרבה, צ'כיה
 מדינה:  צ'כוסלובקיה צ'כוסלובקיה/ארצות הברית ארצות הברית
 מקום מגורים:  פלורידה, ארצות הברית
 גובה:  1.87 מטר
 יד חובטת:  ימין (חבטת גב היד ביד אחת)
 פעילות כמקצוען:  1978–1994 (כ־16 שנים)
 סה"כ פרסים שצבר:  21,262,417 דולר אמריקאי 
 יחידים
 מאזן קריירה:  1068–242 
 דירוג שיא:  1
 זכיות בטורנירים:  94
 זוגות
 מאזן קריירה:  186–139 
 דירוג שיא:  20
 זכיות בטורנירים:  6
 שיאי גראנד סלאם
 זכיות 8
 אליפות אוסטרליה הפתוחה:  זכייה (1989, 1990)
 אליפות צרפת הפתוחה:  זכייה (1984, 1986, 1987)
 וימבלדון:  גמר (1986, 1987)
 אליפות ארצות הברית הפתוחה:  זכייה (1985, 1986, 1987)
 
איוואן לנדל (בצ'כית: Ivan Lendl; נולד ב-7 במרץ 1960 באוסטרבה, צ'כיה) הוא טניסאי עבר צ'כוסלובקי-אמריקאי. דורג במקום הראשון בעולם בטניס במשך 270 שבועות ושבר שיא שהחזיק ג'ימי קונורס מארצות הברית. נכון להיום רק פיט סמפראס, רוג'ר פדרר ונובאק ג'וקוביץ' דורגו ראשונים בעולם זמן רב יותר מלנדל. הוא סיים במשך ארבע עונות את המקום הראשון בעולם: בשנים 1985, 1986, 1987 ו-1989.
לנדל זכה ב-94 תארים ליחידים בסבב העולמי, ומדורג במקום הרביעי בכל הזמנים לאחר ג'ימי קונורס (109), רוג'ר פדרר (103) ונובאק ג'וקוביץ' (98).
קריירה

במהלך קריירת הטניס שלו הגיע ל-19 משחקי גמר של טורנירי גראנד סלאם וזכה בשמונה מהם.
לנדל זכה שלוש פעמים באליפות ארצות הברית הפתוחה בטניס (1985-1987), שלוש פעמים באליפות צרפת הפתוחה (1984, 1986, 1987) ופעמיים באליפות אוסטרליה הפתוחה (1989, 1990).
לנדל היה לטניסאי שהחזיק במספר הניצחונות הגבוה ביותר בטורניר המאסטרס (טורניר סוף השנה), עם 39 ניצחונות. שיא זה נשבר על ידי רוג'ר פדרר רק ב-2012.
ב-1992, לאחר מאבק ממושך, קיבל לנדל אזרחות אמריקאית ועבר לייצג את ארצות הברית עד פרישתו מטניס מקצועני ב-1994 בגיל 34. לאחר הפרישה מטניס החל לנדל לפתח קריירה שנייה כשחקן גולף מקצועני. שתי בנותיו הבוגרות, מאריקה ואיזבלה, משחקות בסבב הגולף במקצועני, וזוכות ללווי צמוד של אביהן.
בשנת 2012 החל לשמש מאמנו של אנדי מארי והוביל אותו להישגים, זכייה במדליית הזהב באולימפיאדת לונדון וזכייה בגראנד סלאם ראשון באליפות ארצות הברית הפתוחה ובשנת 2013 בגראנד סלאם ווימבלדון.
הערות שוליים

↑  ynet ספורט, מאמנו של אנדי מארי: "זה לא קרוב לשיא שלו", באתר ynet, 11 בספטמבר 2012
| --- | --- |
בקרת זהויות :  BNE: XX1155171  BnF: cb12227498j (data)  CiNii: DA00826860  GND: 119115131  ISNI: 0000 0001 1063 5884  LCCN: n82125957  NDL: 00447339  NKC: jn20000401623  NLA: 36237274  NTA: 072776455  SUDOC: 030964067  Trove: 1234697  VIAF: 54950841   WorldCat (עם VIAF): 54950841
אטריביס (מצרים העליונה)

שארם
א-שייח'
שארם
א-שייח'
אטריביס (ביוונית עתיקה: Άθλιβις), הידועה גם כטריפיון ובמצרית עתיקה - חוט רפיט, הייתה עיר עתיקה במצרים העליונה. במקום בו שכנה העיר, סמוך לעיר סוהאג של ימינו, וכעשרה קילומטרים דרומית לעיירה אחמים, על הגדה המערבית של נהר הנילוס, שוכן כיום כפר בשם ואנינה.
בעיר נמצא מקדש שנבנה עבור האלה רפיט (טריפיס) על ידי קיסריון, ושליטים רומים שלאחריו. דרומית למקדש זה נמצא מקדש מוקדם יותר שנבנה על ידי הפרעה תלמי התשיעי. במקום נמצא קבר השייך לאחים בשם איבפמני ופמהיט, שעל תקרתו מצוירים שני גלגלי מזלות.
במצרים העתיקה הייתה קיימת עיר נוספת בשם אטריביס, השוכנת צפונית לקהיר.
אובדן הטרוזיגוטיות

אובדן הטרוזיגוטיות (Loss of heterozygosity; LOH) הוא איבוד של התפקוד הנורמלי של אלל אחד של גן כשהאלל השני לא פעיל. המונח משמש בעיקר בהקשר של סרטן; מוטציה פוגעת באלל אחד של גן מדכא סרטן (tumor suppressor) בתאי הרבייה של ההורה, ומועברת לזיגוטה וכך לצאצא יש הטרוזיגוטיות לאלל. בצאצא כאשר האלל השני שכן מתפקד נפגע גם הוא ממוטציה בתא סומטי יש אובדן של הטרוזיגוטיות. בעקבות זאת הגן מדכא הסרטן לא מתבטא.
דוגמה קלאסית לכך היא ברטינובלסטומה שבה נפגע הגן Rb1.
ראו גם

השערת קנודסון
איוואן מאסון

איוואן מאסון (בצרפתית: Yvann Maçon; נולד ב-1 באוקטובר 1998 בביי-מאהו שבגוואדלופ) הוא כדורגלן צרפתי-גוואדלופי המשחק בעמדת המגן הימני בקבוצת סנט אטיין (כדורגל).
קריירת מועדונים

מאסון גדל במחלקות הנוער של אסוסיאשן ז'ובניס, סולידאריטה סולר וקסטלנו לה קרס. בשנת 2017 החל לשחק בקבוצת המילואים של דנקרק, ובשנת 2018 החל לשחק בקבוצה הראשונה של המועדון במסגרת הליגה הצרפתית השלישית.
ב-31 בינואר 2020 חתם מאסון בקבוצת סנט אטיין מליגת העל הצרפתית. ב-9 בפברואר ערך את הופעת הבכורה שלו במועדון, בהפסד 1-0 למונפלייה במסגרת המחזור ה-24 בליגה לעונת 2019/2020.
ב-8 בדצמבר 2022 הושאל מאסון לפריז מליגת המשנה הצרפתית עד לתום עונת 2022/2023. הוא ערך 18 הופעות ליגה במהלך תקופתו במועדון.
ב-2 ביולי 2023 חתם במכבי תל אביב. הוא שותף ב-13 משחקים, מרביתם במסגרת האירופאית, הבקיע שער ובישל שער נוסף. בעקבות מלחמת חרבות ברזל ביקש לעזוב את ישראל. בתחילת ינואר הגיעו קבוצות מכבי תל אביב וסנט אטיין להסכמה על סיום תקופת ההשאלה והוא שב לצרפת.
הערות שוליים

↑  Communiqué officiel : Yvann Maçon est Stéphanois באתר הרשמי של סנט אטיין, 31 בינואר 2020 (בצרפתית)
↑  Yvann Maçon prêté au Paris FC באתר הרשמי של פריז, 8 בדצמבר 2022 (בצרפתית)
↑  איבן מאסון מצטרף למכבי!, באתר מכבי תל אביב, ‏2 ביולי 2023
↑  מוטי פשכצקי, ‏איבן מאסון שוחרר רשמית ממכבי תל אביב, באתר ערוץ הספורט, 5 בינואר 2024
ערך זה הוא קצרמרבנושא ספורט. אתם מוזמנים לתרום לוויקיפדיה ו.
Timeless: Live in Concert

Timeless: Live in Concert הוא אלבום ההופעה החיה החמישי של הזמרת ברברה סטרייסנד אשר יצא ב-19 בספטמבר 2000 על ידי קולומביה רקורדס. האלבום כולל קטעים מתוך הופעותיה של הזמרת בפסטיבלים שהתקיימו לכבוד הסילבסטר. האלבום זכה להצלחה בארצות הברית כאשר הגיע למעמד פלטינה. בנוף גם הגיע למעמד פלטינה באוסטרליה.
בנוסף האלבום גם נמכר כדיסק ולא כווידאו ומכר 500 אלף עותקים כדיסק מה שהביא לו גם מעמד זהב בנוסף לפלטינה.
רשימת רצועות

| Timeless: Live in Concert> מס' | Timeless: Live in Concert> שם | Timeless: Live in Concert> משך | Timeless: Live in Concert>  | Timeless: Live in Concert>  | Timeless: Live in Concert>  | Timeless: Live in Concert>  | Timeless: Live in Concert>  | Timeless: Live in Concert>  | Timeless: Live in Concert>  |
| --- | --- | --- | --- | --- | --- | --- | --- | --- | --- |
| 1. | Opening / You'll Never Know (with Lauren Frost, Alec Ledd & Randee Heller) [Live]  | 2:31 |  |  |  |  |  |  |  |
| 2. | Something's Coming (with Lauren Frost) [Live]  | 3:41 |  |  |  |  |  |  |  |
| 3. | The Way We Were (Live)  | 4:18 |  |  |  |  |  |  |  |
| 4. | Shirley MacLaine Y1K (Live Dialogue)  | 4:41 |  |  |  |  |  |  |  |
| 5. | Cry Me a River (Live)  | 3:14 |  |  |  |  |  |  |  |
| 6. | Lover, Come Back to Me (Live)  | 2:54 |  |  |  |  |  |  |  |
| 7. | A Sleepin' Bee (Live)  | 3:43 |  |  |  |  |  |  |  |
| 8. | Miss Marmelstein (Live)  | 2:27 |  |  |  |  |  |  |  |
| 9. | I'm the Greatest Star / Second Hand Rose / Don't Rain On My Parade (Live)  | 5:21 |  |  |  |  |  |  |  |
| 10. | Something Wonderful / Being Alive (Live)  | 4:35 |  |  |  |  |  |  |  |
| 11. | As Time Goes By / Speak Low (Live)  | 2:10 |  |  |  |  |  |  |  |
| 12. | Alfie (Live)  | 4:02 |  |  |  |  |  |  |  |
| 13. | Evergreen (Live)  | 4:04 |  |  |  |  |  |  |  |
| 14. | Dialogue (Father, Pt. 1) [Live]  | 1:18 |  |  |  |  |  |  |  |
| 15. | Papa Can You Hear Me? / You'll Never Know (with Lauren Frost) [Live]  | 3:20 |  |  |  |  |  |  |  |
| 16. | A Piece of Sky (with Lauren Frost) [Live]  | 3:12 |  |  |  |  |  |  |  |
| 17. | Entr'acte (Live)  | 2:21 |  |  |  |  |  |  |  |
| 18. | Putting It Together (Live)  | 3:35 |  |  |  |  |  |  |  |
| 19. | On a Clear Day (You Can See Forever) [Live]  | 2:27 |  |  |  |  |  |  |  |
| 20. | Send In the Clowns (Live)  | 3:06 |  |  |  |  |  |  |  |
| 21. | Duets (Live)  | 2:07 |  |  |  |  |  |  |  |
| 22. | Sing (with Jason Gould) / I've Got a Crush On You (with Frank Sinatra) [Live]  | 3:22 |  |  |  |  |  |  |  |
| 23. | Technology (Live Dialogue)  | 2:03 |  |  |  |  |  |  |  |
| 24. | The Clicker Blues (Live)  | 0:58 |  |  |  |  |  |  |  |
| 25. | Simple Pleasures (Live)  | 3:02 |  |  |  |  |  |  |  |
| 26. | The Main Event / Fight (Live)  | 4:07 |  |  |  |  |  |  |  |
| 27. | Dialogue (Father, Pt. 2) [Live]  | 1:35 |  |  |  |  |  |  |  |
| 28. | I've Dreamed of You (Live)  | 3:24 |  |  |  |  |  |  |  |
| 29. | At the Same Time (Live)  | 4:53 |  |  |  |  |  |  |  |
| 30. | Auld Lang Syne (Live)  | 1:49 |  |  |  |  |  |  |  |
| 31. | Dialogue (Live Barbra and Brother Time)  | 0:51 |  |  |  |  |  |  |  |
| 32. | People (Live)  | 3:46 |  |  |  |  |  |  |  |
| 33. | New Year's Eve / Auld Lang Syne (Live)  | 6:00 |  |  |  |  |  |  |  |
| 34. | Everytime You Hear Auld Lang Syne (Live)  | 4:22 |  |  |  |  |  |  |  |
| 35. | Happy Days Are Here Again (Live)  | 3:33 |  |  |  |  |  |  |  |
| 36. | Don't Like Goodbyes (Live)  | 1:42 |  |  |  |  |  |  |  |
| 37. | I Believe / Somewhere (with Lauren Frost) [Live]  | 8:42 |  |  |  |  |  |  |  |
| משך כולל: | משך כולל: | 123:16 |  |  |  |  |  |  |  |
מיקומי שיא

|   ‏‏‏  מצעדים ודירוגים (2000)> מדינה |   ‏‏‏  מצעדים ודירוגים (2000)> מצעד |   ‏‏‏  מצעדים ודירוגים (2000)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 66 |
|  ארצות הברית | בילבורד 200 | 21 |
|  הממלכה המאוחדת | מצעד האלבומים הבריטי | 54 |
נתוני מכירות > גרסת הדיסק

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
נתוני מכירות > גרסת הווידאו

| מקום | תארים | מכירות |
| --- | --- | --- |
| ארצות הברית (RIAA) | פלטינה | 100,000 |
| אוסטרליה (ARIA) | פלטינה | 15,000 |
הערות שוליים

↑  Gold & Platinum, RIAA (באנגלית)
↑  ARIA Charts - Accreditations - 2004 DVD, web.archive.org, ‏2020-08-02
| ברברה סטרייסנד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Barbra Streisand Album • The Second Barbra Streisand Album • The Third Album • People • My Name Is Barbra • My Name Is Barbra, Two... • Color Me Barbra • Je m'appelle Barbra • Simply Streisand • A Christmas Album • What About Today? • Stoney End • Barbra Joan Streisand • Barbra Streisand...and Other Musical Instruments • The Way We Were • ButterFly • Lazy Afternoon • Classical Barbra • Superman • Songbird • Wet • Guilty • Emotion • The Broadway Album • Till I Loved You • Back to Broadway • Higher Ground • A Love Like Ours • Christmas Memories • The Movie Album • Guilty Pleasures • Love Is the Answer • What Matters Most • Partners • Encore: Movie Partners Sing Broadway • Walls |  |
| אלבומי הופעה | A Happening in Central Park • Live Concert at the Forum • One Voice • The Concert • Timeless • Live in Concert 2006 • Back to Brooklyn • The Music...The Mem'ries...The Magic! |  |
| אלבומי אוסף | Barbra Streisand's Greatest Hits • Barbra Streisand's Greatest Hits Volume 2 • Memories • A Collection: Greatest Hits...and More • Just for the Record... • The Essential Barbra Streisand • Duets • The Ultimate Collection • Release Me • The Classic Christmas Album • Release Me 2 |  |
| פסקולים | Funny Girl • Funny Girl • Hello, Dolly! • The Owl and the Pussycat • On a Clear Day You Can See Forever • The Way We Were • Funny Lady • A Star Is Born • The Main Event • Yentl • Nuts |  |
| וידאו וטלוויזיה | My Name Is Barbra • Timeless: Live in Concert • One Night Only: Barbra Streisand and Quartet at The Village Vanguard |  |
| סיבובי הופעות | Barbra Streisand in Concert • Timeless • Streisand • Barbra Live • Barbra: The Music, The Mem'ries, The Magic |  |
| סרטים שביימה | Yentl • The Prince of Tides • The Mirror Has Two Faces |  |
| ערכים קשורים | אפקט סטרייסנד • אליוט גולד (בעל ראשון) • ג'יימס ברולין (בעל שני) |  |
| --- | --- |
בקרת זהויות :  MusicBrainz release group: 4432f263-d140-3895-b655-f27716190021
אוליגוסכרידים בחלב אם

אוליגוסכרידים בחלב אם (באנגלית: Human milk oligosaccharides ובקיצור HMO) הם פחמימות הקיימות בחלב אם. האוליגוסכריד הוא למעשה רב סוכר המורכב מ-3 עד 9 יחידות של חד סוכרים.
רכיבים אלה ייחודיים לחלב-אם ומהווים את הרכיב השלישי בכמותו אחרי לקטוז ושומנים מבין הרכיבים המוצקים, (כלומר למעט מים) וזאת מתוך כ-200 HMO שונים שזוהו עד כה בחלב-אם.
האוליגוסכרידים (אנ') שבחלב-אם מציעים יתרונות חיסוניים ומקובל להתייחס אליהם כאל "השומרים הטבעיים" של תינוקות, התומכים במערכת החיסון המתפתחת של ילודים כבר מתחילת חייהם.
היסטוריה

כבר בשנת 1900 נערכו תצפיות חשובות הנוגעות לבריאות תינוקות: הגילוי של נוכחות חיידקים מסוג לקטובצילוס- (אנ') וביפידובקטריה וחשיבותם הייתה אבן דרך חשובה במחקר המדעי. באותו זמן רופאי הילדים הבינו שהרכב הצואה של תינוקות היונקים חלב-אם שונה מזה של תינוקות הניזונים מתמ"ל (תרכובות מזון לתינוקות). תצפיות הראו כי הבדל זה קשור במיוחד להרכב הפחמימות בחלב. זו הייתה נקודת ההתחלה של המחקר בפחמימות שמקורן בחלב אם.
בשנים שלאחר מכן זוהו האוליגוסכרידים הראשונים בחלב אם. מחקרים שנערכו לאחר שנת 1950 התמקדו בזיהוי של האוליגוסכרידים השונים כ"גורם הביפידוס" (אנ') בחלב-אם המעודד את שכיחותם של ביפידובקטריה(אנ') במערכת העיכול של תינוקות.
מאז זוהו כ-200 אוליגוסכרידים בחלב-אם. חשוב לציין כי שונות גנטית בין נשים מייצרת מצב של הפרשה או של אי-הפרשה ובכך לתבניות אוליגוסכרידים ספציפיות לכל אישה בחלב-אם, כאלה המשפיעות על מחלות שונות.
הרכב

הרכיב 2ʼFL או בשמו המלא 2′-fucosyllactose (אנ') הוא ה-HMO המרכזי בחלב אם המהווה כ-30% מכלל האוליגוסכרידים בו. הוא מצוי אצל כ-80% מהנשים הנקראות גם "מפרישות", זאת בהתאם לנוכחות הגן FUT2(אנ') המאפשר את פעילות האנזים האחראי לייצורו (Fucosyltransferase 2). קרי כמות ה-HMO מסוג 2ʼFL בחלב אם משתנה בין נשים "מפרישות" להן יש אנזים פעיל וכמויות גבוהות של 2ʼFL.
LnNT הוא אוליגוסכריד שכיח נוסף בחלב אם. כאמור קיימת שונות גנטית המשפיעה על ההרכב הייחודי של האוליגוסכרידים של כל אם ואם כתלות בקבוצות דם ע"ש לואיס ובנוכחות הגן FUT2.
השפעות על בריאות תינוקות > מערכת החיסון

פעולת האוליגוסכרידים בחלב-אם תומכת במערכת החיסונית המתפתחת של תינוקות דרך כמה מנגנוני פעולה:
פעילות פרה ביוטית- עידוד בררני לריבוי החיידקים הפרוביוטיים במערכת העיכול של התינוקות.
פעילות המלכודת- מתפקדים כמלכודת לחיידקים מעוררי מחלה (פתוגנים) על ידי הצמדות ומניעת חדירתם לתאי המעי.
פעילות המחסום- חיזוק תפקוד המעי כמחסום פיסי בפני חדירת גורמים זיהומיים ומעוררי אלרגיה.
פעילות הוויסות- יצירת ויסות ואיזון בפעילות מערכת החיסון המתפתחת.
השפעות על בריאות תינוקות > מערכת העיכול

HMO תורמים להתפתחות תקינה של המיקרוביום במעי. ראיות שהצטברו משני עשורי מחקר מצביעות על כך שלאוליגסכרידים בחלב האם תפקיד משמעותי בשפעול מערכת החיסון של תינוקות להפחתת זיהומים ודלקות. הכללתו בתמ"ל התאפשרה לראשונה ב- אוקטובר 2016, הודות ליכולות טכנולוגיות מתקדמות, המאפשרות כעת לייצר HMO מסוג 2ʼFL במבנה הקרוב ביותר לזה הקיים בחלב אם.
הוספת HMO לתמ"ל אושרה לשימוש החל מלידה על ידי ה-FDA, מקבילו האירופאי ה-EFSA ולאחרונה גם משרד הבריאות הישראלי.
ב-5 ביולי 2017 הודיעה חברת נסטלה כי פיתחה אוליגוסכרידים זהים במבנם לאלו הקיימים בחלב-אם מסוג 2ʼFL ו-LnNT.
הערות שוליים

↑  Badriul Hegar et al, The Role of Two Human Milk Oligosaccharides, 2′-Fucosyllactose and Lacto-N-Neotetraose, in Infant Nutrition, Pediatr Gastroenterol Hepatol Nutr, 2019 doi: 10.5223/pghn.2019.22.4.330
↑  "Nestle claims infant formula industry first in Spain". 2017-07-05. נבדק ב-2020-07-30.
אדוארד, נסיך אנהלט

| --- | --- |
אין תמונה חופשית
 לידה:  3 בדצמבר 1941 (בן 82) טירת באלנשטדט, גרמניה הנאצית גרמניה הנאצית 
 שם מלא:  יוליוס אדוארד ארנסט אוגוסט ארדמן, נסיך אנהלט
 מדינה:  גרמניה 
 בת זוג:  קורין קרנליין
 
אדוארד, נסיך אנהלט (בגרמנית: Eduard Prinz von Anhalt; ‏נולד ב-3 בדצמבר 1941) הוא ראש בית אסקניה, משפחה אשר שלטה בדוכסות אנהלט עד 1918.
ביוגרפיה

פרידריך נולד ב-3 בדצמבר 1941 בטירת באלנשטדט, ליואכים ארנסט, דוכס אנהלט ולאדה שרלוטה פון סטפני-מארוויץ.
בשנת 1947 מת אביו במחנה ה-NKVD המיוחד מס' 2 (לשעבר מחנה הריכוז בוכנוואלד), בהיותו בשבי ברית המועצות, ואחיו פרידריך, נסיך הכתר של אנהלט ירש את תאריו. אולם, דודו אויגן, נסיך אנהלט טען שהוא צריך לקבל את ראשות הבית, מכיוון שיואכים ארנסט התחתן בנישואים מורגנטיים. בשנת 1963 מת אחיו פרידריך במינכן, לאחר שהיה מעורב בתאונת דרכים, ואדוארד ירש את תאריו.
אדוארד התגורר כמה שנים בארצות הברית, ועבד שם במספר משרות קמעונאיות, לפני שחזר לגרמניה בשנת 1967. הוא היה עיתונאי ובעל טור בעיתונים גרמניים רבים., ואף אירח תוכנית טלוויזיה. לאחר מכן, הפך לפרשן הטלוויזיה הגרמנית לאירועים המלכותיים. בשנת 1978 כתב אדוארד ספר על תולדות המשפחה.
בשל מאסרו של אביו במחנה ריכוז מ-1938 עד 1944, אבהותו של אדוארד נחקרה מעת לעת. בשנת 1990 אחותו הבכורה הנסיכה מריה אנטוינטה כינתה אותו "אחיה למחצה" לעיתונות, וטענה כי אביו היה היינריך הימלר. אדוארד הגיב על כך שזוהי פשוט מחלוקת בין אחים, וכי היא רוצה להכפיש את שמו. בשנת 1980 מת דודו אויגן, נסיך אנהלט ללא בנים, ובעקבות כך נשאר אדוארד הטוען היחידי לראשות הבית.
באפריל 1990 ניסה אדוארד לדרוש את נכסי המשפחה שהוחרמו על ידי שלטונות גרמניה המזרחית, אולם נכשל בתביעתו נגד העירייה, ורק בשנת 2002 הצליח לרכוש בחזרה את חלק מנכסי המשפחה.
באוגוסט 2010 הכריז אדוארד על אירוסיהם הקרבים של הנסיך ויליאם מוויילס וקייט מידלטון, אף שדובר של משפחת המלוכה הבריטית הכחיש את טענתו של אדוארד, האירוסים אכן הוכרזו כמה חודשים לאחר מכן.
באותה שנה הכריז אדוארד על ביטול החוק הסאלי בבית אסקניה, ומשום כך לאחר מותו תירש בתו יוליה קתרינה את ראשות הבית.
משפחתו

ב-21 ביולי 1980 התחתן אדוארד עם קורין קרנליין, ממנה נולדו לו 3 בנות:
יוליה קתרינה, נסיכת אנהלט (נולדה ב-1980), התחתנה עם מארק בראנט
יוליה אייליקה, נסיכת אנהלט (נולדה ב-1985), התחתנה עם פביאן הארט
יוליה פליציטס, נסיכת אנהלט (נולדה ב-1993)
הערות שוליים

↑  Paul Theroff, An Online Gotha: Anhalt
↑  Montgomery-Massingberd, Hugh (1977). Burke's Royal Families of the World, 1st edition. London: Burke's Peerage. pp. 195–196. ISBN 0-85011-023-8.
↑  Genealogisches Handbuch des Adels: Furstliche Hauser Band III. C. A. Starke Verlag. 1955. p. 3.
| --- | --- |
בקרת זהויות :  GND: 109338618  ISNI: 0000 0000 1782 8438  VIAF: 311416700   WorldCat (עם VIAF): 311416700
אוליגוסכרידים

אוליגוסכרידים (מיוונית עתיקה: ὀλίγος – אוליגו ('מעט') ו-σάκχαρ – סכר ('סוכר')) הם פחמימות עם רמת פילמור נמוכה, ובהתאם מסה מולקולרית נמוכה, בעלי תפקידים מבניים ופיזיקליים רבים ומגוונים במערכות ביולוגיות.
האוליגוסכרידים מורכבים מחד-סוכרים שנקשרים יחד בקשרים גליקוזידיים בתהליך פילמור של חד סוכרים. מקובל להגדיר את האוליגוסכרידים כפחמימות המכילות בין 2 עד 20 תתי יחידות של חד סוכר, אך בהתאם להגדרת מנחון IUPAC, הקריטריון להבחנה בין אוליגוסכרידים לפוליסכרידים הוא 10 תתי יחידות, אף על פי שאין בסיס כימי או פיזיולוגי להגדרה זו. כיוון שישנה מחלוקת לגבי ההגדרה המדויקת של אוליגוסכרידים, הוגדר המושג "שרשראות פחמתיות קצרות" אשר מתייחס לקבוצה חדשה של פחמימות המכילה הן את האוליגוסכרידים והן פוליסכרידים קצרים.
לאוליגוסככרידים פוטנציאל סידור מרחבי (קונפיגורציות) גדול יותר ביחס לכל מקרומולקולה ביולוגית אחרת הודות למגוון הרחב של חד הסוכרים הקיים בטבע. מוכרים למעלה מ-100 חד סוכרים שונים (בהשוואה ל־21 חומצות האמינו המרכיבות את כל החלבונים). אפילו מספר קטן של חד סוכרים יכול לייצר מספר רב של אוליגוסכרידים, כולל מבנים ליניאריים ומבנים מסועפים שנחשבים לייחודיים בהשוואה לשאר המקרומולקולות. מספר האיזומרים המבניים האפשריים למבנים ליניאריים ומבנים מסועפים של היקסאסכריד (שרשרת של שישה סוכרים) הוא יותר מ-1012.
לאוליגוסכרידים שונים תכונות פונקציונליות שונות ולכן נעשה בהם שימוש למטרות רבות ושונות בתעשייה כולל למטרות רפואיות, למזון, קוסמטיקה, חומרים מעוררים למערכת החיסון ועוד.